Fändel vun Albanien

Um **Fändel vun Albanien** (op albanesch: *Flamuri i Shqipërisë*) ass e schwaarzen Aadler mat zwéi Käpp op engem rouden Hannergrond ofgebilt. En ass den offizielle Fändel vun der Republik Albanien an existéiert a senger haiteger Form zanter dem 7. Abrëll 1992.

## Geschicht
Den Aadler gouf am spéide Mëttelalter vun enger Rei adelege Famillen an Albanien benotzt (et gëtt gesot, datt e vum albaneschen Nationalheld Skanderbeg op sengem Fändel benotzt gouf) an ass zum Symbol vun den Albaner ginn. De Wope vun der Kastrioti-Famill, zu där och de Skanderbeg gehéiert huet, gouf berüümt wéi de Skanderbeg eng Revolt géint d'Osmanescht Räich ugefouert huet, déi tëscht 1443 an 1478 zu enger kuerzer Onofhängegkeet vu verschiddenen albanesche Regioune gefouert huet. Den Aadler kënnt u sech vun Emblemen aus dem Byzantinesche Räich, haaptsächlech vun der Palaiologendynastie.

Am spéiden 19. a fréien 20. Joerhonnert gouf den Aadler mat zwéi Käpp nees vun albaneschen Nationalisten an hirer Campagne fir d'Onofhängegkeet vum Osmanesche Räich benotzt. Den 28. November 1912 ass d'Onofhängegkeet vun Albanien zu Vlora deklaréiert ginn an de Fändel, dee vum Ismail Qemali opgezu gouf, gouf als Symbol vun der neier Natioun adoptéiert.

Am Laf vun der Zäit huet den albanesche Fändel eng Rei Ännerungen duerchgemaach a gouf reegelméisseg vun deene Leit, déi un der Muecht waren, modifizéiert. Wärend der Regentschaft vum Kinnek Zog (1928-1939) koum eng Kroun derbäi, a wärend der italieenescher Besatzung vun Albanie goufen zwou Fäschen derbäigesat. Nom Enn vum Zweete Weltkrich huet déi kommunistesch Regierung e gëllene Stär mat fënnef Ecken iwwer dem Aadler säi Kapp gesat, deen de 7. Abrëll 1992, nom Zesummebroch vum Kommunismus, erëm ewechgeholl gouf.

## Gebrauch
Déi albanesch maritim Fändelen - souwuel den ziville wéi och de militäreschen - ënnerscheede sech vum Nationalfändel. Dee vun der Handelslott huet dräi horizontal Sträifen an de Faarwe rout-schwaarz-rout. De Fändel vun der Krichsflott gläicht dem Nationalfändel, ausser datt den Hannergrond wäiss ass an e just um ënneschten Deel eng rout Sträif huet.

Tëscht 1995 an 2000 war de Kapp vum Aadler op enger Fënnef-Lekë-Mënz ofgebilt.

Vun 1969 un ass den albanesche Fändel och wäitleefeg inoffiziell am Kosovo, deemools nach Deel vu Jugoslawien, vun der majoritär albanescher Bevëlkerung gebraucht ginn. An den 1990er Joren huet och déi net-unerkannt Republik Kosova de Fändel benotzt. Am Fändel vun der haiteger Republik Kosovo gëtt den Aadler net méi benotzt, fir keng Symboler ze benotzen, déi mat enger bestëmmter ethnescher Grupp assoziéiert kënne ginn. Trotzdeem gëtt den albanesche Fändel och haut nach dacks vun der ethnesch albanescher Bevëlkerung am Kosovo, an Nordmazedonien an am Südmontenegro benotzt.

## Galerie
### Nationalfändel (chronologesch)

Albanian Muslim flag.svg|Fändel vun Albanien ënner dem Osmanesche Räich (19. Joerhonnert)
Flag of Albanian Provisional Government 1912-1914.svg|Fändel wärend der albanescher Onofhängegkeetserklärung (1912)
Flag of Albanian Provisional Government (Jun-Nov 1912).svg|Fändel vun der éischter albanescher Iwwergangsregierung (1912)
Flag of Albanian Provisional Government 1912-1914.svg|Fändel vun der éischter albanescher Iwwergangsregierung (1912–1914)
Albania 1914 Flag.svg|Fändel vum Fürstentum Albanien (1914–1920)
Flag of Albania 1920.svg|Fändel vum Fürstentum Albanien (1920–1925) an der Albanescher Republik (1925–1926)
Flag of Albania 1926.svg|Fändel vun der Albanescher Republik (1926–1928)
Flag of Albania 1928.svg|Fändel vum Albanesche Kinnekräich (1928–1934)
Flag Kingdom Of Albania.svg|Fändel vum Albanesche Kinnekräich (1934–1939)
Flag of Albania (1939).svg|Fändel vum Albanesche Kinnekräich als Protektorat vum Italieenesche Kinnekräich (1939–1943)
Flag of German occupied Albania.svg|Fändel vum Albanesche Kinnekräich ënner däitscher Besatzung (1943–1944)
Flag of Albania 1944.svg|Fändel vun der kommunistescher Demokratescher Regierung vun Albanien (1944–1946)
Flag of Albania 1946.svg|Fändel vun der Sozialistescher Volleksrepublik Albanien (1946–1992)
Flag of Albania.svg|Aktuelle Fändel vun der Republik Albanien (zanter 1992)


### Aneren offizielle Gebrauch

Civil Ensign of Albania (1945-1992).svg|Pavillon vun der albanescher Handelsflott (1945–1992)
Civil Ensign of Albania.svg|Pavillon vun der albanescher Handelsflott (zanter 1992)
Government Ensign of Albania (1958-1992).svg|Fändel vun der albanescher Regierung (1958–1992)
Government Ensign of Albania.svg|Aktuelle Fändel vun der albanescher Regierung
Albanian Coast Guard Ensign-1958-1992.svg|Fändel vun der albanescher Küstegarde (1958–1992)
Albanian Coast Guard Ensign.svg|Aktuelle Fändel vun der albanescher Küstegarde
Presidential flag of Albania 1946-1992.svg|Standart vum President (1946–1992)
Flag of the President of Albania (1992-2014).svg|Aktuell Standart vum President
Naval Ensign of Albania (1946-1954).svg|Pavillon vun der albanescher Krichsflott (1946–1954)
Naval Ensign of Albania (1954-1958).svg|Pavillon vun der albanescher Krichsflott (1954–1958)
Naval Ensign of Albania (1958-1992).svg|Pavillon vun der albanescher Krichsflott (1958–1992)
Naval Ensign of Albania.svg|Aktuelle Pavillon vun der albanescher Krichsflott



### Aneren inoffizielle Gebrauch

Essad Pasha's flag.svg|Fändel vun der net unerkannter Zentralalbanescher Republik, déi vun 1913 u manner wéi ee Mount existéiert huet
Flag of Koritsa.svg|Fändel vun der Autonomer Albanescher Republik vu Korçë (1916-1920), déi ënner franséischer Kontroll stoung
Flag of Mirdita Republic.svg|Fändel vun der Republik Mirdita, déi 1921 dräi Méint laang existéiert huet
Flag of SFR Yugoslav Albanian Minority.svg|Fändel vun der albanescher Minoritéit an der Sozialistescher Federativer Republik Jugoslawien (Sozialistesch Autonom Provënz Kosovo)
Flag of Dardania.svg|Dardaniafändel, e Projet fir en Nationalfändel vum President Ibrahim Rugova fir wann de Kosovo seng Onofhängegkeet géif kréien (virun 2006)
Ministry of Education, Science and Technology of Kosovo on 100 year anniversary of Albanian independance.JPG|De kosovareschen Educatiounsministère dekoréiert mat albanesche Fändele fir d'100-Joer-Feier vun der albanescher Onofhängegkeetserklärung (2012).
Albania tuning nacionalista (7697359170).jpg|Den albanesche Fändel um Daach vun engem Auto


## Quellen
* Dësen Artikel ass gréisstendeels eng Iwwersetzung vum Artikel "Flag of Albania", an der Versioun vum 23. Dezember 2013, aus der engleschsproocheger Wikipedia.
## Um Spaweck

* Flags of the World